«Солиқ ва божхона хабарлари» газетасининг 2021 йил 12 январь 1-2-сони - Gazeta.Norma.uz\n«Солиқ ва божхона хабарлари», №1-2, 2021й. 12 январь\nДавлат солиқ қўмитаси қўшилган қиймат солиғи суммасини қайтариш тартибига ўзгартириш ва қўшимчалар киритишга доир Вазирлар Маҳкамаси қарори лойиҳасини ишлаб чиқди.\nЎЗБЕКИСТОН РЕСПУБЛИКАСИ МОЛИЯ ВАЗИРЛИГИ Ўзбекистон Республикаси Давлат солиқ қўмитасига Қорақалпоғистон Республикаси, вилоятлар ва Тошкент шаҳар Давлат солиқ бошқармаларига Қорақалпоғистон Республикаси Молия вазирлиги, вилоятлар ва Тошкент шаҳар молия бошқармаларига\nМолия вазирлигининг «Юридик ва жисмоний шахсларга солиқ солиш тартибига 2021 йил 1 январдан киритилаётган ўзгаришлар тўғрисидаги ахборот хабари»* эълон қилинди (рўйхат рақами 06/04-01-02-32/3200-сон, 2020 йил 30 декабрь). Ушбу ҳужжатда нималарга эътибор берилиши ҳақида бизнинг шарҳда ўқинг.\nКомпания транспорт-экспедиторлик хизматларини кўрсатади. Кўпгина хизматларни етказиб берувчилар чет давлатлар резидентларидир. СК 358-моддаси 1-қисми 3-бандига кўра, солиқ резидентлигини тасдиқловчи ҳужжат бўлиб чет давлат ваколатли органининг интернет-ресурсида жойлаштирилган электрон ҳужжатнинг қоғоз нусхаси ҳисобланади. Ҳужжатнинг ушбу қоғоз нусхаси халқаро шартномалар нормаларини қўллаш учун етарли асос бўладими ёки апостиль қўйилган сертификатнинг асл нусхаси керак бўладими?\nКорхона кўчмас мулкни ижарага олган. Бу ҳолда ресурс солиқлари бўйича қандай тўғри ҳисобот топшириш мумкин? Уларни ким тўлаши керак – ижарага берувчими ёки ижарага олувчи?\nОлдинги йилларда корхонада фойда солиғи ҳисоб-китобида зарар кўрилган, 2020 йилда эса фойда кўрилди. 2020 йилнинг фойдасини олдинги йиллар зарарлари суммасига камайтириш мумкинми? Буни хатоларсиз қандай амалга оширишни «Norma» компанияси эксперти Олег ЦОЙ тушунтириб берди:\nЎзбекистон Республикаси резиденти (юридик шахс) ЎзРда ДМга эга бўлмаган норезидентдан товар белгисини (роялти эмас) сотиб олмоқчи. Бунда норезидентнинг даромадидан солиқ олинадими?\n2020 йилда Президентнинг 3.04.2020 йилдаги «Коронавирус пандемияси даврида аҳоли, иқтисодиёт тармоқлари ва тадбиркорлик субъектларини қўллаб-қувватлашга доир қўшимча чора-тадбирлар тўғрисида»ги ПҚ-5978-сон Фармони фойда солиғи тўловчиларига кутилаётган фойда суммасидан келиб чиқиб, фойда солиғи бўйича бўнак тўловларини тўлаш ҳуқуқини тақдим этди. 2021 йилдан бошлаб ушбу норма Солиқ кодексига киритилган (СК 340-м. 11-қ.; 30.12.2020 йилдаги ЎРҚ-659-сон Қонун 2-м. 11-б.). 2021 йилда бу масалада қандай ўзига хос жиҳатларни ҳисобга олиш лозим? Бу ҳақда қуйидаги йўриқномада ўқинг.\n2021 йил учун Қишлоқ хўжалигига мўлжалланмаган ерлар бўйича ер солиғи ҳисоб-китобини тўлдиришда қандай муҳим жиҳатларни инобатга олиш лозимлигини «Norma» компанияси эксперти Олег ЦОЙ тушунтирди:\nКорхонанинг омборига тайёр маҳсулот ишлаб чиқариш учун деталлар тўплами кирим қилинди. Деталларнинг сони қутида кўрсатилган. Тўпламлардан бири ишлаб чиқаришга йўналтирилди, тайёр маҳсулот ишлаб чиқариш чоғида деталлар камомади аниқланди. Бундай вазиятда камомад қандай ҳисобдан чиқарилади – давр харажатларигами ёки тайёр маҳсулот таннархига? Вазиятни buxgalter.uz эксперти Татьяна ЛИМАРЕВА ва «Norma» компанияси эксперти Ирина АХМЕТОВА тушунтириб бердилар:\nҚҚС тўловчиси бўлган корхона ўз эҳтиёжлари учун ўз кучи билан ¬таъмирлаш-пардозлаш ишларини бажарди. Бундай вазиятда ҚҚС ҳисоблаш зарурми? Буни «Norma» компанияси эксперти Ирина ¬АХМЕТОВА тушунтириб берди:\nҲар қандай ишлаб чиқаришда яроқсиз маҳсулотлар келиб чиқади. Уни қандай тўғри расмийлаштириш ҳамда солиқ ва бухгалтерия ҳисобида акс эттириш мумкин?\nТашкилот (МЧЖ, айланмадан олинадиган солиқни тўловчи) автомобиль ювиш хизматларини кўрсатади. Ҳокимнинг 29.08.2017 йилдаги қарорига мувофиқ автомобиль ювиш жойи ва унга туташ бино 2018 йил январда бузилган. Бузилган пайтда бинонинг қолдиқ қиймати 101 млн сўмни ташкил қилган. Бино бузилгунга қадар мустақил баҳоловчи ташкилот томонидан бино ва иншоотлар 1 978 млн сўмни ташкил этган бозор қиймати бўйича баҳоланган эди. Тошкент шаҳар ҳокимлигининг ноқонуний ҳаракатлари устидан МЧЖ судга шикоят берди, суд томонидан 1 978 млн сўм миқдорида компенсация тўлаш тўғрисида қарор чиқарилди. Компенсация олиш учун МЧЖ уч йил ҳаракат қилди. 30.10.2020 йилда пул маблағлари корхонанинг ҳисобрақамига тўлиқ ҳажмда келиб тушган. Суд қарори қабул қилинган даврда 2018 йилда корхона ЯСТ тўлар эди. 1. Бино бузилганлиги учун компенсация олиниши қандай бухгалтерия ўтказмалари билан расмийлаштирилади? 2. Бу қандай солиқ оқибатларини келтириб чиқариши мумкин?\nКорхона 2019 йилда турар жой кўчмас мулк объектларини қуриш билан шуғулланган. Харажатлар 2000-счётда ҳисобга олинган, 2019 йил декабрда фойдаланишга топшириш далолатномасига асосан турар жой квартиралари 2800-счётга кирим қилинган. 2020 йил бошида 5 та сотилмаган квартира қолган. 1.01.2020 йилдан бошлаб кейинчалик сотиш учун қурилиш ташкилотлари ёки қурувчиларнинг балансида бўлган турар жой объектларига турар жой кўчмас мулк объекти фойдаланишга топширилганидан сўнг 6 ой ўтгач мол-мулк солиғи солинади (СК 411-м. 2-қ. 4-б.). 1. Қурувчи 1.07.2020 йилдан бошлаб 2800-счётдаги сотилмаган квартиралар қолдиғини 0100-счётга ўтказиши ва улар сотилгунга қадар Солиқ кодексига мувофиқ амортизацияни ҳисоблаши лозимми? 2. Реализация қилинмаган квартиралар бўйича ер солиғи қандай ҳисобланади?\nМЧЖ шаклидаги корхона инвестор сифатида банкрот корхонани эгасидан сотиб олиш учун банкдан 15 млрд сўм миқдорида кредит олди. Инвестор банкрот корхонани сотиб олгач 100 фоиз улушга эга муассисга айланди. Банкрот корхона Давлат хизматлари марказида 12 млрд сўм ҳиссага эга бўлган янги муассисни рўйхатдан ўтказди. Шу тариқа, УФни шакллантиришда 12 млрд сўм миқдоридаги қуйидаги мулкий мажмуа қиймати кўрсатилди: бино ва иншоотлар, бошқа АВ ва ТМҚлар. Банкрот корхона 15 млрд сўмга сотиб олинган, УФга ҳисса эса бундан камроқ суммада – 12 млрд сўм қилиб рўйхатдан ўтказилган бўлса, банкрот корхонага инвесторнинг киритган ҳиссаси бухгалтерия ҳисобида қандай ўтказмалар билан расмийлаштирилади?\nюридик шахслар учун 2020 ЙИЛ ЯНВАРЬ\nБугунги кунда мамлакатимиз иқтисодий салоҳиятини ривожлантириш борасида муҳим ислоҳотлар амалга оширилмоқда. Хусусан, тадбиркорлик фаолияти кенгайиб, экспорт-импорт жараёнлари жадал давом этмоқда.\nБЮД расмийлаштирилиши керак бўлган вақт қайси ҳужжатда кўрсатилган?\nЎшлик тадбиркорнинг буюртмасига биноан унга ўзимиз ишлаб чиқараётган қандолат маҳсулотларини (печенье, вафли, махсус қадоқлардаги пирожнийларни) жўнатмоқчимиз. Товарни Андижон орқали «Дўстлик» назорат-ўтказиш пунктига етказиб берамиз, бу ерда уни ҳамкоримизга топширишади. Чегара ҳозир очиқми? Биз айтган маҳсулотларни олиб чиқишга тақиқ йўқми? Ўзимизнинг божхонага қандай ҳужжатларни тақдим этишимиз керак ва қандай божхона тўловлари тўланади?\nРоссияда ишлаб чиқарилган ветеринария даволаш препаратларини импорт қилишни режалаштиряпмиз. Улар Ўзбекистонда рўйхатдан ўтган. Шунинг ўзи сертификациядан ўтмасликка етарли бўладими, яъни божхонада сертификация ҳужжатларини талаб қилишмасмикин? Ветеринария препаратларини импорт қилишга имтиёзлар борми?\nБожхоначилар тиббий буюмлар ноқонуний олиб кирилишининг олдини олишди\nЎзбекистон Республикасининг 2020 йилда Мустақил Давлатлар Ҳамдўстлигидаги раислиги доирасида божхона соҳасида ҳамкорликни кучайтиришга қаратилган қатор муҳим тадбирлар бўлиб ўтди. Ўтган ойда Тошкентда ўтказилган Ҳамдўстликка аъзо давлатлар божхона хизматларининг ҳуқуқни муҳофаза қилиш тузилмалари раҳбарлари қўмитасининг навбатдаги 21-мажлиси шулар жумласидандир. Видеоконференция тарзида ўтказилган мажлисда Арманистон, Беларусь, Озарбайжон, Қозоғистон, Қирғизистон, Россия, Тожикистон ва Ўзбекистон божхона хизматларининг масъул вакиллари иштирок этди.\nТадбиркорларнинг божхона соҳасида дуч келаётган муаммоларини аниқлаш ва уларни қонуний ҳал этиш, аҳолининг божхона органларига бўлган ишончини янада ошириш божхона органлари олдида турган асосий иш тамойилларидан биридир.\nЭкспорт қилувчи мижозга тўловлар бўйича бўлиб-бўлиб тўлаш имкониятини тақдим этди, яъни 90 кун. Бу борада қандайдир чекловлар борми? Қандай жарималар қўлланилади? Булар қайси ҳужжатларда белгиланган?


Қўлда кир ювишнинг афзалликлари » Шерлар, туш табири, Афоризмлар, Маноли сузлар 2022 - Vatanda.CoM\nVatanda.Com » Кизикарли маълумотлар » Қўлда кир ювишнинг афзалликлари\nКир ювиш машиналари ихтиро қилингач, қўлда кир ювишнинг аҳамияти сусайгандек бўлди. Аммо барча юмушларингизни техника “қўл”ига топшириш ҳам ярамайди.\nҚўлда кир ювиш бир қанча афзалликларга эга. Одатда, уй бекалари қимматбаҳо ва нозик матодан ишланган либосларни кир ювиш машинасига ишонмай енг шимариб ишга киришадилар. Кирни қолда ювиш буюмларингизга зиён етказмай тозалаш имконини беради.\nҚўлда кир ювиш оғир меҳнат талаб қилса-да, айрим ҳолларда сиз истагандек натижа бермай ранжитади. Унутманг: кир либос ва буюмлар қанча кўп вақт қолдирилса, уни тозалаш шунча қийинлашади. Бундан ташқари тўпланган кирга ноҳуш ҳид ўрнашиб қолади.\nИшга киришишдан аввал кирларни ранг ва мато турига кўра саралаб олинг: оқ либосларни рангли матолардан, сунъий газламаларни табиийларидан ажратиб олиш лозим. Бундан ташқари, саралаш чоғида уларнинг уларнинг қай даражада кир бўлганлигини ҳам ҳисобга олинг. Кирларни сувга солишдан аввал чўнтакларни текшириш ёддан чиқмасин.\nОдатда, кир ювиш ивитиб қўйишдан бошланади. Эътибор беринг, фақатгина ўз ҳолатини ўзгартирмайдиган буюмларни ивитиш мумкин. Рангли буюмларни оқ либосдан алоҳида ивитилади. Кир буюмлар илиқ сувда кир ювиш кукунини сепиб бир неча соат қолдирилади. Энг кир бўладиган соҳалар (ёқа, манжет ва ҳоказо)ни олдиндан совунлаб қўйиш мумкин. Сув кирдан ўн баробар кўп бўлиши лозим.\nҚоидага кўра, аввало, енгил кир бўлган, сўнгра ўртача, оҳирида энг кир либослар ювилади. Юпқа буюмларга зиён етказишни истамасангиз уларни қўлда ювишингиз талаб этилади.\nРанги чиқадиган матоларни қандай тозалаш керак?\nБундай буюмларни тозалашда кир ювиш кукуни эритмасидан фойдаланиш даркор (4 литр илиқ сув учун 2 ошқошиқ кир ювиш кукуни ва 3 ошқошиқ цирка).\nБуюмни ушбу эритмага солиб, бир неч бор (айлантирмасдан) сиқинг, илиқ сувда чайиб тоза матога ўранг.\nЎта кир ва ранги чиқадиган буюмларни тозалаш учун уларни олдиндан ош тузи эритмасида ивитиб қўйиш лозим (бир челак сув учун 1 ошқошиқ туз).\nТозаланган либосни сув тўлиқ тоза бўлгунига қадар чайиш лозим. Рангли либосларни чайишда бир челак сувга 3-5 ошқошиқ цирка солиб юбориш мумкин. Цирка либоснинг рангини очиб, унга ялтироқ тус беради.\nТурли матолардан тайёрланган маҳсулотларга алоҳида эътибор қаратиш лозим. Жундан тўқилган буюмларни совунли илиқ сувда ички томонидан тозаланади, чайишда бироз глисерин ва бир неча томчи новшадил спирти қўшилган сувдан фойдаланилади. Жундан ишланган буюмлар чайиб бўлингач яхшилаб сиқилади, бироқ уларни айлантириб бураш мумкин эмас. Бундай буюмлар текис юза устига тўшалиб, устига пахмоқ сочиқ ёйилганча қуритилади.\nТрикотаж матоларини илиқ совунли сув ёки кир ювиш кукунидан фойдаланган ҳолда ювиб, аввал илиқ, сўнг совуқ сувда чайинг. Чайиш жараёнида енгил сиқиб, намликни тортиб олиши учун юмшоқ матога ўраб қўйинг.\nСунъий матодан тайёрланган либослар (нейлон, капрон ва ҳоказо) совунли илиқ сувга бир неча марта ботириб олинади. Буюм аввал илиқ, сўнг совуқ сувда чайилади. Уни ярим соат олдин кир ювиш эритмасига ботириб қўйганча ўша сувнинг ўзида совунсиз ювиш мумкин. Кир бўлган қисмлар чўтка ёрдамида тозаланади.


Google Россияда вақтинча блоклаб қўйилди\nКеча Россиянинг алоқа, ахборот технологиялари ва оммавий коммуникациялар бўйича давлат назорат хизмати google.ru сайтини Россия ҳудудида таъқиқланган сайтлар рўйхатига қўшди. Сайтнинг баъзи провайдерлар учун фаолияти вақтинча чекланди.\nHi-Tech.Mail.Ru нашрида ёзилишича, "МегаФона" ва Yota мобил операторларининг абонентлари ҳам мазкур сайтдан вақтинча фойдалана олишмаган. Энг қизиғи шундаки, давлат назорат хизмати фақатгина google.ru сайтини таъқиқланган сайтлар рўйхатига қўшган. Google.com сайти эса доимгидек ишлашда давом этган.\nКуннинг иккинчи ярмига бориб, давлат назорат хизмати google.ru сайтининг блоклангани ҳақидаги маълумотни идора сайтидан олиб ташлади. Нашрнинг қайд этишича, Google қидирув тизимига тегишли сайтга букмекерлик компания сайтидан редирект (қайта йўналтириш) тургани боис, Россия операторлари уни блоклашни бошлаганлар. Ҳозирда ушбу муаммо тўлиқ бартараф этилди.


2019 йил апрель сони | huquqburch.uz\nHome Янгиликлар 2019 йил апрель сони\n«Тошкент ҳуқуқ баҳори» янги фикр, янги ғоялар излаб…\nЙирик халқаро тадбирлар мамлакатимизнинг бугунги ҳолатини глобал тенденциялар билан солиштириш имконини беради. Дунёда кечаётган жараёнлардаги ўрнимизни аниқлашга хизмат қилади. Ундан четда қолиб кетмадикми, тушиб қолмадикми деган саволларга жавоб топишга ундайди. Лекин асосий масала ҳамма қатори, қолганлар даражасида ёки улардан ҳам олдинроқда бўлиш эмас. Энг муҳими, ўз фарқли жиҳатларимизни аниқлаш ва улардан рақобатбардош устунликларни ярата олишни ўрганишдир.\nҲуқуқий ахборотни биз хоҳлаган пайтда эмас – ўзингиз хоҳлаган пайтда олинг\nФорумнинг очилиш маросимида Адлия вазирлигининг ҳуқуқий маслаҳат беришга мўлжалланган advice.uz портали расман иш бошлагани тўғрисида эълон қилинди. Ушбу порталда барча маслаҳатлар бепул берилади.\nПортал Буюк Британиянинг Ўзбекистондаги элчихонаси билан ҳамкорликда Британиянинг Citizens Advice тармоғи тажрибаларига таянган ҳолда яратилди. Лойиҳанинг мақсади — одамларга бепул онлайн юридик маслаҳат бериш. Портал содда, барча учун тушунарли бўлиб, омма учун мўлжалланган.\nМалайзияда давлат бошқарувини такомиллаштириш тажрибаси\n“Tashkent Law Spring” халқаро юридик форумининг “Давлат режалаштируви ва маъмурий ислоҳот” сессиясида тақдим этилган маърузалар иштирокчиларда катта қизиқиш уйғотди. Эътиборли жиҳати, уларда мамлакатимизда бошланган кенг қамровли ислоҳотлар жараёнида фойдаланиш мумкин бўлган қатор тажрибалар ҳақида ҳам маълумотлар берилди. Қуйидаги маърузаларда мутахассислар ўз фикр-мулоҳазаларини баён этдилар.\nДавлат секторининг ривожланиши Буюк британия тажрибасида\nБарча даражадаги давлат идораларидаги бюрократия фуқаролик жамияти ривожланишига тўсқинлик қилувчи энг асосий омиллардан ҳисобланади. Аксарият давлатлар ҳокимияти учун мерос бўлиб келаётган бу иллатга қарши курашда дунё мамлакатлари етарли даражада тажриба тўплаган. Ушбу масалада мен кўплаб давлатларникидан кескин фарқ қилувчи Буюк Британия давлат хизматининг шаклланиши, фаолияти, ўзига хос жиҳатлари хусусида гапирмоқчиман.\nСтратегик режалаштириш: ишни қандай тўғри ташкил қилиш мумкин?\nУчинчи минг йиллик бошларини жамиятнинг бутун ижтимоий-иқтисодий фаолиятини қамраб олган стратегик режалаштириш методологияси гуллаб-яшнаган давр деб аташ мумкин. Бугунги кунда стратегик режалаштириш жуда кўп соҳаларни қамраб олган. Бунга тижорат ташкилотларини, фаолиятнинг жамоавий шаклларини, жамоат ташкилотлари ва давлат идораларини мисол сифатида келтириш мумкин. Айниқса, мегаполис ва ҳудудларни ривожлантиришни бошқариш борасида стратегик режалаштириш муҳим аҳамият касб этади.\nҲукуматнинг очиқлиги ва шаффофлиги: Ўзбекистон ҳолати таҳлил этилди\n“Tashkent Law Spring” халқаро юридик форумида муҳим ва долзарб масалаларга бағишланган сессиялар бўлиб ўтди. Ушбу сессияларда ҳуқуқий масалалар, Ўзбекистон қонунчилиги ва халқаро талаблар, ҳукумат иши, давлат секторлари фаолияти, инвестиция ва шу каби бошқа иқтисодий масалалар муҳокама этилди. Хусусан, Халқаро бизнес марказининг “Афросиёб” конференция залида “Ҳукуматнинг очиқлиги ва шаффофлиги” мавзуида сессия бўлиб ўтди. Қуйида мазкур семинар иштирокчилари ва мутахассисларнинг фикр-мулоҳазалари билан танишасиз.\nМамлакатимиз тарихида илк бор ўтказилган “Tashent Law Spring” халқаро юридик форуми дастурига кўра Халқаро бизнес маркази (IBC) “Қўқон” конференциялар залида “Давлат-хусусий шериклик: ташкил этиш ва ривожлантиришнинг глобал тажрибаси” мавзуида хорижий мутахассислар иштирокида сессия бўлиб ўтди. Сессияда иштирок этган хорижий мутахассислар ўз давлати қонунчилиги борасида сўз юритар экан, давлат-хусусий шерикликнинг тарихи ва бугунги ривожи хусусида маълумотлар бердилар. Тадбир давомида ўзаро тажриба алмашилди.\nPrevious article2019 йил март сони\nNext article2019 йил май сони


Бунёд Раҳматуллаев «Йиғламагин» фильмида қабрни ўзига қаздиришгани, дастлаб кастингдан ўтолмагани ҳақида (видео) - Zamin.uz\n14:34 / 03.05.2021\nАктёр Бунёд Раҳматуллаев «Йиғламагин» фильмида қабрни ўзига қаздиришгани, дастлаб кастингдан ўтолмагани ҳақида гапириб берди.\nАктёр бу ҳақида YouTube’даги YashinTV каналига берган интервьюсида айтиб ўтган.\n- Дадам билан Рустам Саъдиевнинг офисига борганмиз. Юзларим тўлишган, кўзга яқин болача эдим. Ўшанда Рустам ака менга қараб «кинода роль ўйнашни хоҳлайсанми?» деган. Ўйлаб ҳам ўтирмай «ҳа» деб айтганман. Ўзимга бўлган ишончимни ва роль ўйнашга хоҳишим борлигини кўриб, Тоҳир Содиқовнинг «Ўзбек» номли қўшиғининг клип жараёнига таклиф қилган. Шу клипда ўйнаганимдан сўнг орадан тўрт-беш йил вақт ўтиб, «Йиғламагин» фильмига кастинга чақиришган.\nСиновдан ўтолмаганман. Жуда кўп йиғлаганман. Қалбдан қилинган дуонинг ижобати, албатта, бўлади. Ўша куннинг ўзидаёқ, кечқурун мени қайта кастингга раҳматли устоз режиссёр Шуҳрат Аббосов чақирган. Шу пайтда қайтиб борганман ва ютиб чиққанман. Мен билан бирга ҳозирги эстрада соҳасида кўзга кўриниб келаётган истеъдодли хонанда Иззат Шукуров ҳам бор эди. Шудай қилиб, 9 ёшимда бу ролни ўйнадим ва ҳаётимда катта ўзгаришлар бўла бошлади. Халқ жуда яхши қабул қилди.\nҚийинчиликларга келадиган бўлсак, мен зир титраган, ичимдан музлаб ижро этган саҳнам бу, албатта, қабр қазиш саҳнаси бўлган. Қабрни ўзимга қаздиришган. Ота-онам ўлгани, синглимга қабр қазишга мендан бошқа инсон йўқлигини ичимдан ҳис қилдириш учун, шу вазиятга тушуришган. Мозор жим-жит. Мен, партнёрим, тасвирчи ва режиссёр бор, холос. Отам ташқарида турганларини сезиб турган бўлсам ҳам муҳит мени ростдан ота-онамдан айирган эди. Қаттиқ сиқилганман, гарчи ёш бўлсам ҳам. Фильмда кўрган барча ачинарли саҳналарингизни биз ҳақиқатан ижро этганмиз. Бу фильм ҳалигача халқ қалбида яшаётганининг асосий сабаби ҳам мана шу бўлса керак, - деди Бунёд Раҳматуллаев.\nМаълумот учун, Бунёд Раҳматуллаев мухлислар орасида «Сеҳрли қалпоқча», «Йиғламагин», «Илҳақ» каби фильмлардаги роллари билан машҳурликка эришган. “Замин” янгиликларини “Telegram”да кузатиб боринг\nЯнгиликлар » Маданият » Бунёд Раҳматуллаев «Йиғламагин» фильмида қабрни ўзига қаздиришгани, дастлаб кастингдан ўтолмагани ҳақида (видео)


Алкоголни қандай сотиш мумкин\nХалқаро лойиҳаларга – янги имтиёзлар\nИпотека кредити: шартлар ўзгартирилди\nФуқаролик кодексига амал қилинг\nТуризм корхонасининг даромади: тан олиш пайти\nКасаллик варақаси бўйича тўловни тўғри тўлаш\nАВ хизмат муддатини ўзгартириш мумкин\nМалака ошириш – корхона харажати\nТамагирлик пайи қирқиладиган бўлди\nҚайта ишлашни тавсия этамиз\nМутахассиссиз ишлаб бўлмайди\nБожхонадан ўтказиш тартиботи\nБиринчи усул бўйича баҳолаймиз\nМасофадан эмас, бевосита мурожаат қилмоқчиман\nЭРИ олишга имтиёз борми?\nМебелни сертификатлаш шарт\nДавлат хизматлари маркази ўзини қай даражада оқламоқда?\nГазета СБХ / 2018 год / № 30 / Жавоб берамиз\nУмумий овқатланиш корхонаси реконструкция қилиш учун вақтинча ёпилди. Омборда товар (алкоголь) қолдиғи бор. Корхона умумий овқатланишда алкоголли маҳсулотларни сотиш ҳуқуқини берадиган рухсат гувоҳномасига эга.\nУшбу корхона уни таннархи бўйича омбордан жисмоний ва юридик шахсларга сотиши мумкинми?\n– Йўқ, мумкин эмас. Умумий овқатланиш корхоналарида фақат алкоголли маҳсулотларни сотиш ҳуқуқини берадиган рухсат гувоҳномасининг мавжудлиги алкоголни бошқа усулда сотиш ҳуқуқини бермайди.\nАлкоголни жисмоний шахсларга чакана сотиш учун алкоголли маҳсулотлар билан чакана савдо қилиш ҳуқуқини берадиган алоҳида рухсат гувоҳномаси бўлиши зарур (16.03.2007 йилдаги ПҚ-605-сон қарор). Бундан ташқари, Алкоголли маҳсулотлар билан чакана савдо қилиш қоидалари (ПҚ-605-сон қарорга 2-илова) мавжуд. Унда алкоголли маҳсулотларни чакана сотиш учун аниқ талаблар белгиланган.\nШунингдек алкоголли маҳсулотларни қонун ҳужжатларида белгиланган энг кам чакана нархдан паст нархлар бўйича сотиш тақиқланади (Қоидаларнинг 15-банди).\nҚоидалар бузилганлиги учун юридик шахсларга алкоголли маҳсулотлар билан савдо қилиш ҳуқуқидан маҳрум қилинган ҳолда ЭКИҲнинг 200 бараваридан 300 бараваригача миқдорда жарима солинади. Ушбу юридик шахсларнинг тегишли ходимлари маъмурий ва жиноий жавобгарликка тортиладилар (Қоидаларнинг 16-банди).\nЎзбекистонда ишлаб чиқарилган алкоголли маҳсулотларни улгуржи сотишга фаолиятнинг ушбу турига олинган лицензияга эга бўлган ишлаб чиқарувчи корхоналаргагина рухсат берилади (ВМнинг 2.07.1998 йилдаги 275-сон қарори билан тасдиқланган Низомнинг 25-банди).\nУлгуржи савдони амалга ошириш ҳуқуқини берадиган лицензияни олган корхоналаргина импорт алкоголь билан улгуржи савдо қилишлари мумкин (ВМнинг 26.11.2002 йилдаги 407-сон қарори билан тасдиқланган Низомнинг 3-банди).\nАлкоголли маҳсулотларнинг улгуржи савдоси учун белгиланган талабларни бузишга фаолият билан лицензиясиз шуғулланиш сифатида қаралади ҳамда бу маъмурий ва жиноий жавобгарликка олиб келади (Солиқ кодексининг 117-моддаси; МЖТКнинг 165-моддаси; ЖКнинг 190-моддаси).\nПрочитано: 737 раз(а)


Архивы ИШИД - tafsilar.info\nИШИД Марказий Осиёга Афғонистондан келиши мумкин\n08 Oktabr 19:54 by Редакция\nКўплаб журналистлар Афғонистон жаҳон терроризмининг марказига айланади, деб айта бошладилар. Бунга сабаб толиблар. «Исломий давлат» жамоатчилик қатллари ва терактларда ўз номини қўйди. Улар аллақачон Афғонистонда. Ғарб сиёсатшуносларининг айтишича, «Россия қўшинлари билан бирлашганда, Ўзбекистонда маҳаллий аҳоли учун хавф туғилиши мумкин, чунки террорчилар Россияни Суриядаги урушидан эслашади». Россия кўплаб қайноқ нуқталарда кўринади ва Сурияда фуқаролар уруши бўлиб,\nТолибоннинг айтишича, ИШИД Афғонистон учун бош оғриғи\n08 Oktabr 15:30 by Редакция\nТолибон ИШИДдан ҳеч қандай таҳдид кўрмагани ҳақида баёнот берди. Мамлакат муваққат ҳукумати маданият ва ахборот вазири ўринбосари, Толибон матбуот котиби Забиулла Мужоҳид: “Биз ИШИДни таҳдид деб атамаймиз, уни бош оғриғи деймиз. Баъзи жойларда бош оғриғи пайдо бўлади, лекин ҳар бир ҳодисадан кейин унинг айбдорлари йуқ қилинади. Биз уларни ҳайдаб чиқараяпмиз, бошпаналари топилди”. Унинг сўзларига кўра,\nКобулдаги портлашлар: худкушлар айбдор\n27 Avgust 14:40 by Редакция\nМаълум бўлишича, 2021 йил 26 августга ўтар кечаси момақалдироқли Кобулда содир бўлган портлашлар ўн кишининг ҳаётига зомин бўлган. Биринчи портлаш аэропорт дарвозасида кўплаб афғонларда юз берди, иккинчиси деярли барон меҳмонхонаси яқинида момақалдироқ чалди. У ерга эвакуация қилиниши керак бўлган Америка фуқаролари ва афғонлар йиғилди. Портлашларни «Исломий давлат» нинг икки худкуши уюштирган (Россия Федерацияси ва бошқа


Ўчган файлларни максимал қайта тиклаш утилитаси – Recuva - Terabayt.Uz\nКўпчиликда, компьютер ёки телефон флешкасидан билмасдан бирор файлни ўчириб юбориш ҳоллари учраган. Агар бу файл жуда катта аҳамиятга эга бўлса, асаб толаларимизнинг анчаси нобуд бўлади. Кейин таниш-билишларга телефон қиламиз, пуллар сарфлаб бу файлларни тиклашга ҳакакат қиламиз. Агар сизда бундай ҳолат юз бермаган бўлса, сиз жуда бахтли инсон экансиз. Нега айнан флешка? Чунки флешкадан ўчирилган файл «Корзина«га тушмасдан ўчади.\nБу мақолада компьютер ёки телефон флешкаси орқали ўчириб юборилган файлларни максимал даражада(!) қайта тиклашни «Recuva» утилитаси орқали амалга оширишни кўрсатиб ўтаман.\nДемак, сиз флешкадан бирор файлни ўчириб юбордингиз, бу вазиятда ўзингизни йўқотиб қўйманг ва қуйидагиларни ёдда тутинг:\n1. Ўчирилган файл номини эслаб қолинг.\n2. Ўчган файлни қайта тикламагунча, флешкага ҳеч қандай файл ёзманг.\n3. Янги папкалар ҳам ҳосил қилманг, яъни флешка ичида ҳеч қандай амал бажарманг.\nГап шундаки, сиз бирор файлни ўчириб юборсангиз бу файл эмас, унинг номи флешкадаги жадваллар рўйхатидан ўчади ва сизга файл кўринмайди (файл ўзи ўчмайди). Қачонки бошқа файллар флешкага ёзилса, бу файллар ўчирилган файл устига ва бўш жойга ёзилади, яъни файл ўчирилмайди, унинг устига бошқаси ёзилади. Ёзилган файлнинг бир қисми ўчган файл устига, бир қисми бўш жойга ёзилиши мумкин.\nШу асосида, қаттиқ диск ва флешкаларда маълумотлар сақланади. Қайта тиклайдиган дастурлар, ўчган файллар устига ҳеч қандай янги файллар ёзилмаган бўлса, тўлиқ, бир қисмига ёзилган бўлса, фақат ўчган файлни бир қисмини қайта тиклаши мумкин. Демак, шундай дастурлардан бири билан танишамиз.\nҲужжатлар, расмлар, мусиқалар, видео ва бошқа файлларни қайта тиклашга мўлжалланган ва уй шароитида ишлатиш учун текин ҳисобланган дастур — Recuve. Дастурни ўз сайтидан юклаб оламиз ва ўрнатамиз (ўрнатилиш жараёни қийин эмас), кейин ишга туширамиз\nҚандай форматдаги файлларни қидириш кераклигини белгилаш ойнаси. Одатда «все файлы» пунктини танлаган фойдали, Далee\nБизга керакли файл қаердан ўчириб юборилганини танлаймиз (бу ҳолда О диск, яъни флешка)\nТопилган файлни қайта тиклаш ҳақида маълумот ва чуқурроқ қидиришни таклиф қилувчи ойна пайдо бўлади ва «Начать» тугмаси орқали ўчирилган файлларни қидиришни бошлаймиз.\nШундан сўнг, қайта тиклаш мумкин бўлган файллар рўйхати чиқади ва «Восстановить» тугмаси орқали қайта тиклашимиз мумкин бўлади.\nАгар эътибор берган бўлсангиз, файллар ёнида яшил рангли думалоқ расм мавжуд. Бу шакл 3 хил рангда бўлиши мумкин.\n— яшил — топилган файлни тўлиқ қайта тиклаш мумкин.\n– сариқ — топилган файлнинг фақат бир қисмини қайта тиклаш мумкин, қолган қисмига бошқа файллар ёзилиб, эски файлнинг бир қисми ўчиб кетган.\n-қизил — топилган файлни умуман қайта тиклаб бўлмайди. Бу орқали сиз фақат шу дискда шу номдаги файл мавжуд бўлганини билишингиз мумкин бўлади.\nФайлнинг бир қисми бузилган бўлса (сариқ ранг), файл турига қараб, чала ёки умуман тикланмаслиги мумкин. Бу ҳолда, файл турига мос келувчи бирор дастурлар орқали файлларни қисман тиклаб олиш мумкин.


Ўзбекистон раҳбари ШҲТ саммитида 5 муҳим масалани илгари сурди | Qalampir.uz\nЎзбекистон раҳбари ШҲТ саммитида 5 муҳим масалани илгари сурди\nЖамият\t10 Ноябрь 19:15 4357\nЎзбекистон Республикаси Президенти Шавкат Мирзиёев видеоанжуман тарзида ташкил этилган ШҲТга аъзо давлатлар раҳбарлари саммитида иштирок этиб, бешта муҳим масалани илгари сурди.\n“Асосий мақсадимиз – савдо-иқтисодий алоқалар ва саноат кооперациясини жонлантириш.\nБунга эришишнинг энг самарали усули ўзаро савдодаги тўсиқларни бартараф этиш, божхона тартиб-таомилларини соддалаштириш, уларни уйғунлаштириш ва рақамлаштириш, мамлакатларимиз ўртасидаги электрон тижоратни ривожлантириш, ўзаро инвестицияларни рағбатлантиришни назарда тутадиган инқирозга қарши қўшма дастурларни амалга оширишдан иборатлигига ишонаман”, дейди Шавкат Мирзиёев.\nЎзбекистон раҳбари пандемия шароитида савдо-иқтисодий ва инвестициявий алоқаларни ривожлантиришга янги, шу жумладан “ностандарт” ёндашувларни биргаликда ишлаб чиқишни таклиф этди.\nУнинг таъкидлашича, ушбу дастурлар Савдо-иқтисодий ҳамкорлик дастурини амалга ошириш бўйича ШҲТ режасининг асоси бўлиши лозим.\nШунингдек, Озиқ-овқат хавфсизлиги соҳасидаги ҳамкорлик дастурини амалга ошириш бўйича аниқ чора-тадбирларни ишлаб чиқиш ҳаётий муҳим аҳамиятга эга.\n“Мамлакатларимиз ишбилармон доиралари ўртасида Саноат кооперациясини рағбатлантириш дастурини қабул қилиш тарафдоримиз”, дейди Президент.\n“Ўзаро келишилган ўқув дастурлари асосида аҳолини ўқитиш, соҳа мутахассисларини тайёрлашга қаратилган ШҲТнинг рақамли саводхонликни ривожлантириш дастурини ишлаб чиқишни таклиф этаман.\nУшбу саммитнинг Рақамли иқтисодиёт соҳасидаги ҳамкорликка доир баёноти ўз вақтида қабул қилинмоқда, деб ҳисоблаймиз”, дейди Мирзиёев.\n“Бу борадаги ҳамкорлигимизни мувофиқлаштириш мақсадида қашшоқликка қарши курашиш учун масъул вазирлик ва идоралар раҳбарларининг йиғилишларини ўтказиш механизмини яратиш зарур, деб ўйлайман.\nШҲТга аъзо давлатларнинг ушбу йўналишдаги ҳамкорлиги дастурини ишлаб чиқиш, шунингдек, уни амалга ошириш бўйича келишилган чораларни ишлаб чиқиш учун Ўзбекистонда халқаро форум ўтказишни таклиф этаман”, деган Президент Шавкат Мирзиёев.\nУнга кўра, ушбу ташаббусни рўёбга чиқаришда Хитой Халқ Республикасининг муваффақиятли тажрибаси фойдали бўлади.\n“Бугун инсоният аввал маълум бўлмаган инфекциялар билан тўқнаш келмоқда. Уларга қарши курашиш кундалик турмушимизнинг бир қисмига айланмоқда.\nУшбу тармоқ доирасида инфекцион касалликларни диагностика, профилактика қилиш ва даволаш бўйича тажриба алмашиш, қўшма врачлар гуруҳлари фаолиятини ташкил этиш ва уларни тайёрлашга қаратилган ўзаро манфаатли лойиҳаларни амалга ошириш мумкин”, деган Президент.\nФурсатдан фойдаланиб, Шавкат Мирзиёев барча шерикларга, аввало Россия ва Хитойга коронавирус инфекциясига қарши курашишда кўрсатилган катта ёрдам ва кўмак учун миннатдорлик билдирган.\n“Пандемия шароитида соғлиқни сақлашга янги масофавий технологияларни жорий этиш зарурати ҳам ортиб бормоқда.\nКонцепцияда врачларни кенг турдаги касалликларни даволашда телетиббиёт усулларига ўқитиш ҳамда ушбу соҳадаги илғор тажриба алмашишни назарда тутиш муҳим”, деган Ўзбекистон раҳбари.\n“Ёшларни ёллаш ва радикаллаштириш, террорчиларни молиялаштиришда ахборот технологиялари, ижтимоий тармоқларнинг роли ортиб бормоқда.\nПировардида, ШҲТ минтақасида тинчлик ва барқарорликни мустаҳкамлашга умумий ҳиссамиз шунга боғлиқдир”, дейди Мирзиёев.\nЎзбекистон раҳбари баён этилган барча йўналишларда кузатувчи мамлакатлар, мулоқот бўйича шериклар ва халқаро ташкилотлар билан ўзаро манфаатли ҳамкорликни фаоллаштиришни таклиф этди.\n23 Ноябрь 17:27 34239\n23 Ноябрь 18:38 28685\n24 Ноябрь 08:21 25320\n24 Ноябрь 20:15 22968\n23 Ноябрь 21:31 20172


Йўлдаги ҳуқуқбузарлик ҳақида хабар берган шахсларга 9 200 сўм мукофот пули берилади - Халқ сўзи\nЙўлдаги ҳуқуқбузарлик ҳақида хабар берган шахсларга 9 200 сўм мукофот пули берилади\n09:41 24 Сентябр 2018 Жамият\nЙўл ҳаракати хавфсизлиги соҳасидаги ҳуқуқбузарликларга қарши курашиш самарадорлигини оширишга доир қўшимча чора-тадбирлар тўғрисидаги Ҳукумат қарори қабул қилинди.\nтранспорт воситасидаги видеорегистраторлар қайд этган ҳуқуқбузарлик ҳолатлари акс этган видеоёзувлар махсус автоматлаштирилган техника (фото ва видеорадар) қайд этган видеоёзувларга тенглаштирилади;\nташкилий-ҳуқуқий шаклидан қатъий назар жамоат транспорти ва йўловчи ташиш фаолияти билан шуғулланувчи юридик шахслар учун автотранспорт воситаларига видеорегистраторлар ўрнатиш бўйича мажбурий тартиб жорий этилади;\nҳуқуқбузарлик ҳолатлари тўғрисидаги видеоёзувларни юборган шахслар энг кам ойлик иш ҳақининг беш фоизи миқдоридаги пул мукофоти билан рағбатлантирилади;\nҳуқуқбузарлик ҳолатлари тўғрисидаги видеоёзувларни тақдим этган шахслар ҳақидаги маълумотлар ошкор этилмайди.\nШу билан бирга низом айрим масалан, хавфсизлик камари тақмаслик, тезликни ошириш, маст ҳолда бошқариш, пиёдаларнинг йўл ҳаракати қоидаларини бузиши каби ҳуқуқбузарликларга татбиқ этилмайди.\nИчки ишлар вазирлигига 2019 йил 1 июлга қадар видеорегистраторлар орқали қайд этилган ҳуқуқбузарлик ҳолатлари ҳақидаги видеоёзувларни тўпловчи марказлаштирилган тизимни ишга туширилишини таъминлаш вазифаси юкланди.


11:41 / 09 февраль 1522 pdf Ўқиш режими + -\n«Ҳар бирингиз мутасаддисиз, ҳар бирингиз қўл остингиздагилар учун масъулсиз. Ҳар бир раҳбар инсонлар устидан мутасаддидир ва улар учун масъулдир. Эр ўз аҳли аёли ва қўл остидагилар устидан мутасаддидир ва улар учун масъулдир. Хотин эрининг уйида мутасаддидир ва қўл остидагилар учун масъулдир. Қул хожасининг молига мутасаддидир ва унинг учун масъулдир. Ҳар бирингиз қўл остингиздагилар учун масъулсиз» (Имом Бухорий ривояти).\nҲар бир раҳбар қўл остидагилардан сўралади.\nОила раҳбари оила аъзоларидан сўралади. Уларга тарбия, таълим берганидан, нафақа билан таъминлаганидан, алиментни вақтида, ҳийла ишлатмай берганидан, ҳаммасидан сўралади.\nАёл эрининг уйида, рўзғор ишида масъулдир ва рўзғорликка олиб келинган маҳсулотларни қандай ишлатгани, уй ишини қандай юритганидан сўралади.\nКорхона, завод, фабрика, компания, фирма, ХТТ, МЧЖ раҳбарларлари ичши ходимлари ҳақида сўралади.\nМаҳалла раиси маҳалладошларидан сўралади.\nШаҳар ҳокими шаҳар аҳолисидан сўралади.\nТуман ҳокими туман аҳолисидан сўралади.\nВилоят ҳокими вилоят аҳолисидан сўралади.\nҲар бир вазирлик, қўмита раҳбарлари ўз вазифаларини қандай бажарганларидан, ўз йўналишларида, тизимларида халққа қандай хизмат қилганларидан сўраладилар.\nДавлат раҳбари мамлакат аҳолисига қандай раҳбарлик қилганидан сўралади. Зулмга йўл қўйдими, йўқми, адолатли раҳбар бўлдими, йўқми, ҳаммасидан сўралади.\nБу дунёда масъулиятни қанчалик ҳис қилгани, вазифасини қандай бажарганидан, албатта, охиратда сўралади.\nОхиратда банда Аллоҳ таолонинг ҳузурида У Зотга ҳисоб беради.\nОхиратни, ҳисоб беришни ўйлаган раҳбар шунга қараб ҳаракат қилади.\nБеш кунлик дунёда еб-ичиб, айшимни суриб қолай деб, охиратни унутган раҳбар қиёматда жуда қийин аҳволда қолади.\nЗулмга учраган фуқаролар, аҳоли, маҳалладошлар, ходимлар, оила аъзолар қиёмат куни ҳаққиларини талаб қилишса, Аллоҳ таоло масъулиятсиз, золим раҳбардан мазлумларнинг ҳаққини олиб беради. То мазлумлар ўша раҳбарни кечирмагунча, Аллоҳ таоло кечирмайди.\nХуллас, раҳбарлик курсисида ўтирган ҳар бир банда кўзини каттароқ очиши, Аллоҳ таолодан ўзини масъулиятни ҳис қиладиган банда қилиб қўйишини, одамларга зулм қилишдан тийилиб, адолатли иш юритувчи инсон қилиб қўйишини йиғлаб сўраши лозим.\nАллоҳ таоло ҳар биримизнинг масъулиятли бўлишимизни насиб этсин, У Зот барчамизни Ўзининг ҳидоятидан айирмасин ва хотимамизни чиройли қилсин!\n16:50 / 07 февраль 1590\n16:15 / 09 февраль 1615\n972 17:00 / 27.11.2021\n1660 15:00 / 22.07.2019\n2473 16:08 / 12.03.2019


Шавкат Мирзиёев: "Қарақалпақстанда соңғы бес жылда 6 мың 500 жаңа киши бизнес субъекти шөлкемлестирилды"- Kruz.uz\nШавкат Мирзиёев: "Қарақалпақстанда соңғы бес жылда 6 мың 500 жаңа киши бизнес субъекти шөлкемлестирилды"\n13:20, 17.11.2016 1397 0 Президент сайлаўы-2016\nӨЗБЕКИСТАН РЕСПУБЛИКАСЫ ПРЕЗИДЕНТЛИГИНЕ ТАЛАБАН ШАВКАТ МИРЗИЁЕВТЫҢ ҚАРАҚАЛПАҚСТАН РЕСПУБЛИКАСЫ САЙЛАЎШЫЛАРЫ МЕНЕН УШЫРАСЫЎДАҒЫ ШЫҒЫП СӨЙЛЕГЕН СӨЗИ (4-бөлим)\nСоңғы бес жылда Қарақалпақстан Республикасындағы 12 аймақлық кәрханада Жергиликлилестириў бағдарламасы тийкарында 186 миллиард сумлық өним ислеп шығарылғанын айрықша атап өтиў керек.\nБул жерде жумыс ислеп атырған 66 қоспа кәрхананың 30 ы соңғы 5-6 жылда, тийкарынан бурын бундай кәрханалар болмаған районларда шөлкемлестирилгени де итибарға ылайық.\nКиши бизнес ҳәм жеке исбилерменлик саласында Қарақалпақстан Республикасында соңғы бес жылда 6 мың 500 жаңа киши бизнес субъекти шөлкемлестирилип, олардың саны 10 мыңнан асты. Бүгинги күнде жалпы аймақлық өнимниң дерлик ярымы, аймақлық экспорттың 75 проценти усы саланың үлесине туўры келмекте. Жумыс пенен бәнт болған халықтың 75 проценти әйне, усы салада мийнет етпекте.\nАрал бойында жүзеге келген қыйын ҳәм аўыр ықлым шараятына қарамастан Қарақалпақстанлы дийқан ҳәм фермерлердиң пидәкерлик мийнети себепли аўыл-хожалығы саласында да үлкен нәтийжелерге ерисилмекте.\nРеспубликада быйыл да пахта ҳәм ғәлледен мол зүрәәт жетистирилип, шәртнамалы режелер артығы менен орынланды. Соның менен бирге, 450 мың тоннаға шамалас картошка, мийўе-овощ ҳәм палыз өнимлери яки бул бағдарда 2011-жылға салыстырғанда 1,6 есе көп зүрәәт алынды. Сондай-ақ, 40 мың гектар майданда 140 мың тоннадан аслам салы жетистирилгенин айрықша атап өтпекшимен.\nПурсаттан пайдаланып, жыл даўамында қаҳарманларша мийнет етип, елимиздиң бәлент қырманына үлкен үлес қосқан дийқан ҳәм фермерлерге, барлық атыз мийнеткешлерине, пүткил Қарақалпақстан халқына өзимниң терең миннетдаршылығымды билдириўге рухсат еткейсиз.\nҚарақалпақстанда социаллық саладағы реформаларды әмелге асырыў бойынша да үлкен нәтийжелер қолға киргизилмекте. Бул ҳаққында сөз еткенде, бәринен бурын, жыллық жумыс орынларын шөлкемлестириў ҳәм халықтың бәнтлигин тәмийинлеў бағдарламаларынамуўапық, соңғы бес жылда 300 мыңға шамалас жаңа жумыс орнының жаратылғанын атап өтиў лазым. Усы дәўирде аймақтағы 91 кәсип-өнер колледжин тамамлаған 142 мың пииткериўши кәрхана ҳәм шөлкемлерге, киши бизнес субъектлерине бириктирилип, жумыс пенен тәмийинленди.\nРеспублика экономикасының турақлы пәтлер менен өсип атырғаны себепли халықтың жан басына туўра келетуғын дәраматлар соңғы бес жылда 1,8 есеге көбейди. Бул болса,халықтың турмыс дәрежесин ҳәм сапасын жақсылаўға унамлы тәсир көрсетпекте. Буның дәлилин 2011-жылға салыстырғанда ҳәр жүз шаңараққа туўра келетуғын автомобильлердиң саны 1,8 есеге, пылесослар 1,9 мәрте, кир жуўыў машиналары, телевизор ҳәм музлатқышлар 1,2 есеге көбейгенинде көриў мүмкин.\nЕлимиздиң барлық аймақлары сыяқлы Қарақалпақстан Республикасында да қалалардың, елатлы пунктлер ҳәм аўыллардың көринисин түп-тийкарынан өзгертиў, оларды абаданластырыў, адамлар ушын заманагөй шараятлар жаратыў бойынша кең көлемли жумыслар әмелге асырылмақта. Соның ишинде, 2009-2016-жылларда аймақтың 134 аўыллық массивинде үлги жойбарлар тийкарында 3 мың 650 турақ жай қурылып, пайдаланыўға тапсырылды.\nНөкис қаласында соңғы еки жылда ески турақ жайлар, имарат ҳәм объектлердиң орнында 34 заманагөй көп қабатлы турақ жай қурылғанын айрықша атап өтиў керек. Быйылғы жылы және 18 әне усындай заманагөй турақ жай қурылып, пайдаланыўға тапсырылды.\nНөкис қаласының орайынан өтетуғын «Дослық» каналының еки ярым километрлик бөлеги бетонластырылып, еки тәрепи абаданластырылып, заманагөй дем алыў орнының қурылғаны қаланың көринисин түп-тийкарынан өзгертип жиберди. Ҳәзирги ўақытта каналдың және еки километрлик бөлегинде абаданластырыў жумыслары даўам еттирилмекте.\nБуннан тысқары, қала орайында байрам илажлары өткерилетуғын заманагөй амфитеатр, «Жаслар орайы», ҳәр қыйлы спорт комплекслери бой тикледи.\nШавкат Мирзиёев: «Мен тек ғана өзбек халқының емес, бәлким қарақалпақ халқының да перзентимен!» >>>>\nШавкат Мирзиёев: "Гейде мен өзим, аграр ирригатор болмағанымда, бәлким шайыр боларма едим, деп ойлап қаламан">>>>\nШавкат Мирзиёев: "Қарақалпақстанда кейинги бес жылда 13 триллион 300 миллиард сумлық инвестиция өзлестирилди">>>>\nШавкат Мирзиёев: "Қарақалпақстанда соңғы бес жылда 6 мың 500 жаңа киши бизнес субъекти шөлкемлестирилды" >>>>\nШавкат Мирзиёев: "Қарақалпақстанда 120 жаңа кәрхана шөлкемлестириледи">>>>\nШавкат Мирзиёев: "Қарақалпақстанда улыўма нырқы дерлик 213 миллион доллар болған 8 инвестициялық жойбар әмелге асырылады" >>>>\nШавкат Мирзиёев: " 2017-жылы Нөкис қаласында 20 көп қабатлы турақ жай қурылады" >>>>\nШавкат Мирзиёев: "Қарақалпақстанда шетки аймақлардың халқы ушын 12 жаңа жөнелис шөлкемлестириледи" >>>>\nШавкат Мирзиёев: "Қарақалпақстанда келеси бес жылда 8 үлги жойбардағы балалар бақшасын қурылады">>>>\nШавкат Мирзиёев: "Қарақалпақстанда 16 кәрханада импорт орнын басатуғын дәри қуралларын ислеп шығарыў жолға қойылады"\n12:20, 08.04.2020 1317\n21:52, 06.04.2020 1259\n13:36, 06.04.2020 3270\n13:04, 04.04.2020 1436\n16:48, 02.04.2020 2583\nсырт елде тәлим Lacetti Төреш Алланазаров Америка Президент Шавкат Мирзиёев темир жолы президент стипендиаты Қарыз Қытай исбилерменлери 16-Азия чемпионаты\n15:25, 06.04.2020 4554\n20:33, 03.04.2020 2238\n13:41, 08.04.2020 1632


ЎзА - Эртаклар – эзгулик тарбиячиси\n26.07.2018 15:33 Чоп этиш версияси\nЭртаклар – эзгулик тарбиячиси\nПойтахтимизда бўлиб ўтаётган Осиё "Эртакчилик санъати" халқаро қўмитасининг XI мажлиси доирасида Ўзбекистон давлат ёшлар театрида "Ёш мусиқачи" спектакли намойиш этилди.\nЭртаклар замирида оқни қорадан ажрата олиш, тўғри қарор қабул қилиш, ҳаёт йўлларида адашмасликка чорловчи ҳикмат мужассам. Шу маънода Осиё мамлакатларининг достонлар ва эртак шаклидаги халқ оғзаки ижодиёти намуналарини тўплаш, энг сараларини китоб ҳолида чоп этиш, уларнинг кўргазмасини ташкил қилиш юзасидан кенг қамровли ишлар амалга оширилмоқда. Бунда "Корея Республикаси – Марказий Осиё" ҳамкорлик форуми котибиятининг ҳиссаси катта.\n– Эртаклар болаларда Ватанга садоқат, тўғрилик, ҳалоллик, меҳнатсеварлик, катталарга ҳурмат туйғуларини шакллантиришда муҳим аҳамият касб этади, – дейди "Корея Республикаси – Марказий Осиё" ҳамкорлик форуми котибиятининг етакчи мутахассиси Ли Сомюнг. – Эртакчилик санъатига оид бу лойиҳа Ўзбекистон ва Корея Республикаси ўртасидаги дўстона алоқаларнинг янада мустаҳкамланишида, адабий-ижодий ҳамкорликнинг кенгайишида муҳим аҳамият касб этади.\n...Қоронғу саҳнада жажжи мусиқачининг саргузаштлари акс этади. Унинг нур, ижод завқи йўлидаги изланишлари ёш томошабинни бефарқ қолдирмайди. Болалар шоири ва ёзувчиси Раим Фарҳодий асари асосида саҳналаштирилган бу эртак кичкинтойларда тиришқоқлик, қатъиятлилик каби фазилатларни тарбиялашга, иродани мустаҳкамлашга, ижодкорлик, тасаввур ва хаёлот дунёсининг бойишига хизмат қилиши шубҳасиз.\nТаниқли ижодкор Кавсар Турдиеванинг "Нортой ва Қорбобо" эртаги асосида тайёрланган китоб тақдимоти ҳам бўлиб ўтди.\nНазокат Усмонова, Темур Мамадалиев (сурат) ЎзА


Таълим рус тилида олиб бориладиган синфларда рус тилини билмайдиган ўқувчи... » Фаровон юрт\nБугунги кунда халқимиз орасида фарзандларини умумтаълим мактабларининг рус тилли гуруҳларига бериш одатий ҳолга айланган. Сабабини сўрасангиз, айрим кишилар болаларининг рус тилида бийрон сўзлаши, рус миллатига хос қаттиққўлик сифатларини шаклланишини айтишса, баъзилар эса, фарзандларининг келажакда шифокор бўлишини, тиббиёт соҳасига оид кўплаб ўқув адабиётлари рус тилида бўлгани боис, рус тилини мукаммал билиши бу борада асқотишини билдиришади.\nТўғри, бугунги кунда нафақат тиббиёт, балки механика, муҳандисликка оид кўплаб ўқув адабиётлари асосан рус тилида мавжуд. Ҳукуматимиз томонидан мутахассислик адабиётларини ўзбек тилига тажрима қилиш ишларига миллионлаб маблағлар сарфланмоқда. Очиғини айтиш керак, юқоридаги муаммо ҳали-ҳануз ечимини топгани йўқ.\nМутахассислар фикрича, боланинг бошланғич таълимни хорижий тилли гуруҳларда олиши унинг миясига салбий таъсир қиларкан. Ўзбек оиласида туғилган, ўзбекча муҳитда камол топаётган болакай табиатан ўзбекча фикрлаши, атрофидаги воқеа-ҳодисаларга миллий менталитет назари билан боқиши, табиийдир. Бошқа миллатга хос характер унинг руҳиятига кескин таъсир кўрсатар экан.\nБошқа бир муаммо, Аксарият ота-оналар ҳозирги кунда ўз фарзандларини яхши таълим олсин деган ниятда, болалари рус тилини билмаса ҳам, таълим рус тилида олиб бориладиган синфларга беришмоқда. Аммо улар фарзандлари бунга тайёрми ёки йўқлигини ўйлаб кўришмаяпти. Ачинарлиси, ўша ўқувчиларнинг ота-оналари ўзлари ҳам рус тилида сўзлаша олмайдилар. Айрим педагогларнинг сўзларига кўра, натижада бундай ўқувчилар дарсда берилган маълумотларни ўзлаштиришга қийналади. Ўқитувчилар бундай ўқувчиларга мавзуни тушунтириш учун дарсда қўшимча вақт кетказади ва бу бутун синфнинг белгиланган дастурдан ортда қолишига сабаб бўлмоқда.\nРус синфида таълим олаётган ўқувчилар атрофида ота-оналари, қариндошлари ва дўстлари рус тилида муомала қилишлари керак. Афсуски, аксарият ўқувчилар дарсда ва дарсдан ташқари вақтларда дўстлари билан ўзбек тилида сўзлашади. Балки мазкур ўқувчилар ўқув дастурини амаллаб ўзлаштиришлари мумкин, бироқ бу ҳолат уларнинг сўз бойликлари камлигига олиб келади.\nРус тили ўқитувчиси сифатида айтишим мумкинки, ота-оналар фарзандларининг рус тилини мукаммал ўзлаштиришлари ва ушбу тилда бемалол мулоқотга кириша олишларини исташса, дарсдан бўш вақтларида тил ўргатувчи ўқув марказларига ёки рус тили ўқитувчиларидан қўшимча дарс беришлари бўйича мурожаат қилишлари мумкин.\nЯшнобод туманидаги 23-умумтаълим мактаби рус тили ўқитувчиси.шаблоны для dle 11.2\nAdmin. Жойлаштирган санаси: 26-11-2020, 13:05\nАсосий сахифа » Таҳлилий мақолалар » Таълим рус тилида олиб бориладиган синфларда рус тилини билмайдиган ўқувчи...


Ўзбекистонда яна 5 нафар бемор коронавирусни енгиб ўтди | Qalampir.uz\nЎзбекистонда яна 5 нафар бемор коронавирусни енгиб ўтди\nЖамият\t30 Апрель 18:24 3571\nСамарқанд ва Сурхондарё вилоятида жами 5 нафар бемор коронавирусдан буткул соғайди. Бу ҳақда бугун, 30 апрель куни Соғлиқни сақлаш вазирлиги хабар берди.\n“Самарқанд вилоятида 3 нафар, Сурхондарё вилоятида эса 2 нафар, жами 5 нафар коронавирус инфекциясига чалинган бемор тузалиб чиқди. Улар вилоятлар соғлиқни сақлаш бошқармалари масъуллари иштирокида реабилитацияга кузатилди.“, дейилади хабарда.\nТаъкидланишича, Самарқандда соғайганларнинг 1 нафари 39 ёшли эркак, қолган 2 нафари эса 39 ёшли ва 18 ёшли аёллар бўлиб, барчаси ушбу вилоятдан. Улар коронавирус инфекциясига чалинганлар билан мулоқотда бўлиб, касалликни юқтириб олган.\nШунингдек, Сурхондарёда тузалиб чиққанлар 31 ёшли ва 30 ёшли эркаклар бўлиб, иккиси ҳам Қашқадарё вилоятидан. Жорий йил 27 март куни Москва-Термиз йўналишида чартер рейсда келган ва карантинга олинган. Касаллик аниқлангач, шифохонага ётқизилган. Вилоятда шу пайтга қадар 18 нафар бемор соғайган бўлса, эндиликда улар 20 нафарга етди.\nШундай қилиб, мамлакат бўйлаб коронавирус инфекциясидан бутунлай соғайганлар сони 1108 нафарни ташкил этмоқда.\n23 Май 10:39 34811\n23 Май 00:56 33609\n23 Май 10:17 25529\n22 Май 08:41 25519\n22 Май 23:13 21073


Хорижда таълим олдингизми??? Энди дипломни нострификация қилишга ариза бериш учун Тошкентга бориш шарт эмас!\nЎзбекистон Республикаси Президентининг 2017 йил 12 декабрь “Аҳолига давлат хизматлари кўрсатишнинг миллий тизимини тубдан ислоҳ қилиш чора-тадбирлари тўғрисида”ги 5278-сонли Фармонига асосан Хорижий мамлакатларда берилган таълим тўғрисидаги ҳужжатларни тан олиш ва нострификация қилиш учун аризалар Давлат хизматлари марказлари орқали амалга оширилмоқда. Бу эса ўз навбатида хорижий мамалакатларда таълим олаган фуқаролар учун жуда катта енгиллик яратди, яъни дипломни нострификация қилиш учун ариза беришда Тошкент шахрига бориш шарт эмас.\nТўрткўл тумани Кўкча ОФЙ да яшовчи Даулбаев Куаниш Талаббаевич 2010 йил Қозоғистон Республикаси Абай номидаги Қозоқ миллий педагогик универиситетини тамомлаган. Ўқишни аъло бахоларга тугатган Куаниш мутахасислиги бўйича ишга киришда жуда кўп қийинчиликларга дуч келди. Унинг енг катта муаммоси дипломини нострификация қилиш эди. Ўзбекистон Республикаси Вазирлар Маҳкамасининг 2017 йил 3 апрелдаги қарорига асосан. Халқаро тан олинган ташкилотларнинг рейтингида биринчи 500 талик рўйхатига киритилган хорижий олий таълим муассасаларида таълим олган битирувчиларнинг дипломлари тўғридан-тўғри (махсус синовларсиз) нострификациялаш амалга оширилиши белгиланди. Олий ва ўрта махсус таълим вазирлиги ҳамда Давлат тест марказининг қўшма қарори билан шундай ОТМлар рўйхати тасдиқланди. Қозоғистон Республикаси Абай номидаги Қозоқ миллий педагогик универиситети ушбу рўйхатга кирганлиги сабабли Даулбаев Куаниш Талаббаевичнинг хорижий давлатларда таълим олганлик тўғрисидаги ҳужжати 2019 йил 25 январ куни Тўрткўл Давлат хизматлари маркази берган аризасига асосан тўғридан-тўғри (махсус синовларсиз) нострификациялаш амалга оширилди. Фуқаро Даулбаев Куаниш Талаббаевич яратилган бу катта имкониятндан жуда хам қувонди ва Президентимиз томонидан яратилган бу енгиллик учун келгусида етук кадр бўлиб ситқидилдан мехнат қилишга ваъда берди.\nТўрткўл туман Давалат хизматлари маркази\nбўлим бошлиғи Токимбетов Достан Рустамович.


Ийд ал-Фитр – шодлик айёми - Fitrat.uz\nБош саҳифа / Мақолалар / Ийд ал-Фитр – шодлик айёми\nИйд ал-Фитр – шодлик айёми\nIyun 26, 2017\tИйд ал-Фитр – шодлик айёмиda fikr bildirishni o'chirish 306 Кўришлар\nРамазон ҳайити – шодлик кунларидир, у бир ойлик рўза тугаши муносабати билан ўтказилади. Рамазон ҳайити – Исломдаги иккита йирик байрамлардан бири бўлиб, Ийд ал-Фитр деб аталади, чунки айнан мана шу кунларда фитр садақаси берилади.\nРамазон ҳайитидан илгариги кун Арафа куни дейилади. Арафа байрамдан олдинги кун бўлганлиги сабаб, уни байрамга тайёргарлик билан ўтказишга одатланиб қолганмиз. Ҳолбуки, бу кун инсонга берилган энг марҳаматли фурсатлардан биридир. Арафа ибодат ва тавба кунидир. Хабар берилишича, Расулуллоҳ соллаллоҳу алайҳи васаллам: “Энг яхши дуо, арафа куни қилинган дуодир”, – деганлар (Байҳақий). Шунингдек, Набий алайҳиссалоту васаллам Аллоҳ таоло баъзи кечаларда бандалари томонидан қилинган барча дуоларни қабул қилишини маълум қилганлар. Марҳамат эшиклари очиладиган ана шундай кечалардан бири – арафа кечасидир. Яна бир ҳадисда шундай хабар берилади: “Рамазон ҳайити ва Қурбон ҳайити кечаларини бедор ўтказганларнинг қалби, бошқа қалблар ўлик бўладиган пайтда ўлмайди” (Ибн Можа, Табароний). Шу сабабли бу кечани ибодатда, Аллоҳни зикр қилиб, Муҳаммад соллаллоҳу алайҳи васалламга саловатлар айтиб, дуолар билан ўтказишнинг аҳамияти каттадир.\nИйд ал-Фитр – шодлик – ҳуррамлик, бахтиёрлик кунлари, у сабр мевасидирки, бу кунда мусулмонлар биргаликда ҳайит намозини адо этадилар; бир – бирларини йўқлаб, меҳр улашадилар; кўнгилларга қувонч улашиб ўзаро совға алмашадилар; муҳтожлар, камбағаллар ҳам байрам шукуҳини ҳис эта олишлари учун саховат кўрсатиб, хайр – эҳсон қиладилар.\nБайрам кунлари ҳайит намозига бориш ва фитр садақасини бериш вожибдир. Ушбу куннинг суннатлари эса: барвақт туриш; покланиш; мисвок қилиш; тоза ва кўркам либос кийиш; ўз шодлигини намоён қилиш; мусулмонларга табассум улашиш (ахир табассум ҳам садақа); эҳтиёжмандларга садақа улашиш; аразлашиб қолганларни яраштириш.\nРивоятлардан бирида бундай дейилади: “Фитр (ҳайит) кечаси эса, “мукофот” кечаси деб номланади. Фитнинг иккинчи куни Аллоҳ фаришталарни шаҳарларга юборади. Улар ерга тушиб, йўлларнинг бошида туриб: “Эй Муҳаммад соллаллоҳу алайҳи васаллам уммати, Раббиларингизга чиқинглар, бу кун буюк мукофот беради, гуноҳларингизни кечиради”, дейдилар, бу овозни инсон ва жинлардан бошқа ҳамма махлуқот эшитади. Улар масжидларга борганларида Аллоҳ таоло фаришталарига: “Эй малоикалари! Амал қилувчи кишига амал қилгани учун нима мукофот берилади?” дейди. Малоикалар айтишади: “Эй Раббимиз, унинг мукофоти ажрини мўл қилиб беришингдир”. Аллоҳ таоло айтадики: “Эй малоикаларим, мен сизларни гувоҳ қиламанки, уларнинг рамазон ойидаги рўзалари ва кечалари қоим бўлишлари савоби Менинг розилигим ва мағфиратимдир”. Аллоҳ сўнгра айтадики: “Эй бандаларим, Мендан сўранглар, улуғлигимга қасамки, бугун нимани сўрасаларингиз, бераман, дунёларингиздан ҳам, охиратларингиздан ҳам” (Танбеҳул ғофилийн).\nАллоҳим муборак Рамазон ойида қилган ибодатларимизни ҳусни мақбул айласин, икки дунёда саодатманд бўлишимизни таъминлайдиган ажру – савоблар билан мукофотласин!!!\nЯнгийўл тумани “Жомеъ” жоме масжиди\nАввалги Бекобод тумани «Амир Ҳамза» жоме масжидида хатмона (видео)\nКейинги Рамазон ҳайити: қисқа сатрларда


28 ноябр 2021, Тошкент вақти: 06:49\nЎзбекистондаги 3.5 миллиондан ошиқ хонадонга фақат "Texnopark" МЧЖ газ ҳисоблагичларини ўрнатиш Шавкат Мирзиëев қарорлари асосида амалга оширилмоқда.\nАндижонда янги ўрнатилган “ақлли газ ҳисоблагич”нинг портлаши ортидан ижтимоий тармоқларда ўзбекистонликлар ўзларига танлов имконияти берилмаганидан норозилик билдиришмоқда.\n24 сентябрь куни Андижон шаҳридаги хонадонлардан бирида ўрнатилган “ақлли газ ҳисоблагич” икки соат ўтиб-ўтмай, портлаб кетгани ҳақида Озодлик хабар қилган эди.\nБахтли тасодиф туфайли ҳодисада ҳеч ким талафот кўрмаган.\nПортлаган газ ҳисоблагични Тошкент шаҳар ҳокимига қарашли Texnopark МЧЖ ишлаб чиқарган. Уни истеъмолчи хонадонига давлатга қарашли “Ҳудудгазтаъминот” АЖ ўрнатган.\nПортлаш сабабларини ўрганиш бўйича махсус ишчи гуруҳ тузилди. Ҳозирча унинг расмий хулосаси жамоатчиликка очиқланмади.\n2 октябрь куни Озодлик бу эътирозлар¸ қолаверса¸ уларга ишлаб чиқарувчи¸ ўрнатувчи томон¸ шунингдек¸ истеъмолчилар ҳуқуқини ҳимоя қилишга масъул агентлик мулозими жавобини ўрганди.\nАндижонда “ақлли газ ҳисоблагич”нинг портлаши жорий ҳафта ижтимоий тармоқлардаги фаол ўзбекистонликлар қизғин муҳокама қилаëтган бош мавзулардан бирига айланди.\nПрезидент қарори билан келаси йил 1 августига қадар 3.5 миллиондан ошиқ ўзбекистонлик уйига айни шундай газ ҳисоблагич ўрнатилади ва оқибатда 3.5 миллион ўзбекистонлик уйи Андижондаги каби эҳтимолий портлаш саҳнасига айланиши мумкин. Шу эҳтимолдан чўчиëтган ўзбекистонликлар газ ҳисоблагични ишлаб чиқарганни ҳам¸ ўрнатганни ҳам жавобгарликка тортишни талаб қилмоқда.\nАйни пайтда¸ ўзбекистонликларни у жараëнда ўзларига танлов имкони берилмагани жунбушга солмоқда.\nИжтимоий тармоқда кенг танилган Troll.uz канали фаоллари “Ҳудудгазтаъминот” матбуот котиби Меҳрибон Маметова билан тортишувда 3.5 миллион ўзбекистонлик истеъмолчини мажбуран Жаҳонгир Ортиқхўжаев бренди сотаëтган газ ҳисоблагичга ўтказишга норозилик билдирди.\n“Агар биз ҳуқуқий давлатда яшаганимизда эди¸бизнинг хоҳишимизга қарши битта фирманинг ҳисоблагичларини ўрнатишмас эди”¸ деб ëзди муҳокама қатнашчиларидан бири.\nАксар истеъмолчилар ўз уйига потенциал бомба ўрнатилишини истамаслиги ва Андижондаги портлашдан сўнг бу лойиҳа ижросини тўхтатиб¸ Texnopark ҳисоблагичларини мустақил техник экспертизадан ўрнатишни талаб қилмоқда.\nДавлат буюртмачиси – «Ҳудудгазтаъминот” изоҳи\nЎзбекистонликларни ëппасига табиий газ назорати ва ҳисобининг автоматлаштирилган тизими (русча қисқартмаси АСКУГ)га ўтказиш лойиҳаси буюртмачиси давлатга қарашли “Ҳудудгазтаъминот” AЖ.\nБу лойиҳа доирасидаги 3.5 миллион донадан ортиқ “ақлли газ ҳисоблагич”ни Тошкентдаги Texnopark МЧЖси “ишлаб чиқармоқда”¸ уларни истеъмолчилар уйига “Ҳудудгазтаъминот” ходимлари ўрнатмоқда.\nАндижондаги портлашдан кейин ижтимоий тармоқлардаги муҳокамаларда қатнашаëтган “Ҳудудгазтаъминот” АЖ матбуот котиби Меҳрибон Маметова 2 октябрь куни Озодлик билан суҳбатда бу эътирозларни рад қилди.\n-Ишчи гуруҳ ишлаяпти. Синовларни ўтказяпмиз. Ҳозир биз томондан¸ ишлаб чиқарувчи томонидан¸ экспертлар ўрганяпти. Гуруҳ хулосасини яқинда эълон қиламиз. Республика бўйича бугунгача 400 мингта газ ҳисоблагич қўйдик. Бирорта бунақа ҳолат бўлмади¸ бўлиши ҳам мумкин эмас. Чунки у ерда ҳимоя клапани¸ давлениени бир текис қиладиган ускуналариям бор. Бу жуда замонавий счëтчиклар.Сифати жуда зўр. Ишлаб чиқарувчи 5 йиллик гарантия берган. Бирор нарса бўлса¸ ишлаб чиқарувчи тузатиб беради¸ деди Маметова.\nҲозирча ишчи гуруҳ таркиби жамоатчиликка очиқланмади¸ унинг таркибида мустақил мутахассислар бор-йўқлигига оид аниқ маълумот йўқ.\n“Ҳудудгазтаъмонот” матбуот котиби қиш мавсуми бошланиши билан газ босимидаги беқарорлик ортидан бундай портлашлар кўпайиши ҳақидаги хавотирларни рад қилишга уринди.\nМулозимга кўра¸ газ ҳисоблагичларни ўрнатиш жараëнида газ босимидаги ўзгаришлар¸ истеъмолчи жойлашган ландшафт каби жиҳатлар ҳам ҳисобга олинган.\nГаз ҳисоблагичлар сифатининг “жуда баланд” эканини таъкидлаган “Ҳудудгазтаъминот” мулозими¸ уларнинг дунëда газ ҳисоблагич бўйича энг етакчи компаниялардан бири Pietro Fiorentini билан ҳамкорлик маҳсули эканини алоҳида таъкидлади.\nМеҳрибон Маметова Pietro Fiorentini ишлаб чиқарган газ ҳисоблагичлар¸ Ўзбекистонда 2017 йилги пилот лойиҳа давомида синовдан ўтганини қўшимча қилди.\nИшлаб чиқарувчи – Texnopark изоҳи\n2 октябрь куни Озодлик Андижонда портлаган ақлли газ ҳисоблагич ишлаб чиқарувчиси Texnopark МЧЖ расмий сайтида бош директор Сарвар Ахадовники деб тақдим этилган телефон рақамига қўнғироқ қилди.\n“Ахадовнинг қурилиш ҳудудида экани”ни билдирган МЧЖ вакили¸ Андижондаги портлаш юзасидан бораëтган суриштирувда ўз вакиллари қатнашаëтганини тасдиқлади.\n“Комиссия экспертлари ҳали портлашнинг ишлаб чиқарувчи ëки ўрнатувчи айби билан бўлганини аниқлаштиргани йўқ. Аниқ хулосага келингандан кейин¸ расмий баëнот берилади".\nЎзбекистонликлар хонадонига ўрнатилаëтган 3.5 миллиондан ошиқ газ ҳисоблагич¸ “Ҳудудгазтаъминот” расмийси таъкидича¸ Италиянинг дунëга машҳур Pietro Fiorentini компанияси билан ҳамкорликда ишлаб чиқарилмоқда. Texnopark МЧЖ ишлаб чиқараëтган газ ҳисоблагичлар сифати учун Италия компанияси ҳам кафолат берадими¸ деган саволга МЧЖ вакили¸ "йўқ" деб жавоб берди.\n“Бизда уларнинг оборудованиелари ўрнатилган. Ишлаб чиқараëтган бренд ўзимизнинг Osten бренди. Маҳсулот бизники”.\nTexnopark МЧЖ Osten бренди билан ишлаб чиқараëтган газ ҳисоблагич¸ Ўзбекистондаги шундай қурилмалар ишлаб чиқарувчилар давлат реестрига 2020 йилнинг 26 февраль куни киритилган. Орадан бир ой ўтиб¸ 3¸5 миллион ҳисоблагич ишлаб чиқариш бўйича давлат буюртмаси айнан шу МЧЖга берилган.\n“Узоқ муддат давомида кенг кўлами синовдан ўтмаган Osten брендидаги газ ҳисоблагичларнинг хавфсизлиги истеъмолчида жиддий хавотир уйғотмоқда. Бу хавотирларга қандай жавоб берасиз?”¸ деган саволга Texnopark мулозими унга жавоб бериш ваколатига эга эмаслигини айтиш билан чекланди.\nИстеъмолчини ўз уйига потенциал“портловчи қурилма” ўрнатиш босимидан ким ҳимоя қилади?\n2 октябрь куни Озодлик бу саволга жавоб топиш учун Монополияга қарши курашиш қўмитаси ҳузуридаги Истеъмолчилар ҳуқуқларини ҳимоя қилиш агентлигига мурожаат қилди.\nАгентликнинг Озодлик гаплашган мутахассисига кўра¸ газ ҳисоблагич портлаган андижонлик истеъмолчи хонадонига янги қурилма ўрнатилган.\nАйни пайтда агентлик мутахассиси¸ 3.5 миллиондан ошиқ истеъмолчининг нима учун рисоладагидай техник синовдан ўтмаган Texnopark МЧЖ газ ҳисоблагичини олишга мажбурланаëтгани ҳақидаги саволга “тегишли ваколатли органлар” масъуллигини айтиш билан чекланди.\n“Истеъмолчилар ҳуқуқларини ҳимоя қилиш тўғрисидаги қонунга асосан¸ истеъмолчига етказиб берилаëтган ҳар қандай товар техник регламентлар¸ техник қоидаларга мос бўлиши керак. Биз газ ҳисоблагичлар сотиб олиш бўйича давлат тендерида иштирок этмаганмиз. Истеъмолчининг товар тўғрисида¸ ишлаб чиқарувчи тўғрисида тўлиқ маълумот олиш ҳуқуқи бор. Истеъмолчи бу борада маълумот сўраб таъминотчига мурожаат қилишга ҳақли. Ўрнатилаëтган газ ҳисоблагичларга сертификат берган ваколатли органлар ҳам истеъмолчининг бу саволларига жавоб беришга масъул”.\nҲозиргача ўзбекистонликларни ëппасига Тошкент шаҳар ҳокими¸ Ўзбекистондаги энг йирик Акфа/Артел корпорацияси эгаси¸ президент Мирзиëевга яқин кўрилган Жаҳонгир Ортиқхўжаевга қарашли Osten брендидаги газ ҳисоблагичларга ўтказиш лойиҳаси юзасидан кун тартибига тушган саволларга "ваколатли давлат органлари"дан бирортаси жавоб берган эмас.\nХориж молия тизимларидан давлат кафолати билан олинадиган қарз ҳисобига амалга оширилаëтган бу лойиҳанинг бирламчи қиймати¸ Озодликдаги ҳужжатларга кўра¸ 555 миллион АҚШ долларига тенг.


080. Абаса сураси тафсири\nОятлар сони: 42.\nТартиб рақами: 80.\nСура маъноси: юзини буриштирди.\nСабаби нузул: Кунларнинг бирида Расулуллоҳ соллаллоҳу алайҳи васаллам Қурайш бошлиқларидан бирини даъват қилаётган эдилар. Унинг Исломга киришидан умидлари бор эди. Шу орада кўзи ожиз Абдуллоҳ ибн Умму Мактум исмли киши келиб, Набий соллаллоҳу алайҳи васалламга тинмай савол бера бошлади. Расулуллоҳ соллаллоҳу алайҳи васаллам ҳалиги киши билан бўлаётган суҳбат узилиб қолмаслиги учун кўзи ожиз киши савол беришни бас қилса, яхши бўларди, деб ўйладилар ва Ибн Умму Мактумга хўмрайиб, муборак юзларини буриштирдилар. Шунда Аллоҳ таоло севимли Пайғамбарига танбеҳ бериб, қуйида келадиган оятларни нозил қилди. Бу ҳақида саҳиҳ ривоятлар кўп. Биз уни қисқа суратда баён қилдик.\n1-2. Олдига кўзи ожиз (киши) келганида афтини буриштирди ва юз ўгирди.\nКўзи ожиз Абдуллоҳ Набий соллаллоҳу алайҳи васаллам олдиларига дин ҳақида савол билан келганди. У бехосдан Расулуллоҳ соллаллоҳу алайҳи васаллам сўзларини бўлиб қўйди. Аммо унинг кўзи кўр. Эй Муҳаммад, шу сабаб унга мулойим ва бағрикенглик билан муомала қилиш лозим.\n3. Сиз қаердан биласиз, балки, у покланар.\nЭй Муҳаммад, Сиз қаердан биласиз, у Сиздан эшитган насиҳатлар сабаб бўлиб, солиҳ амаллар қилар, гуноҳ-маъсият ва жаҳолатдан покланар. Сиз унинг ҳолини билмайсиз.\n4. Ёки эслатма олар ва (бу) эслатма унга манфаат берар.\nЁки сўзларингиздан ўзи учун эслатма, панд-насиҳат олар ва бу унга фойда берар.\n5-6. Аммо (бойлиги билан) ўзини беҳожат санаган кимсага Сиз эътибор бермоқдасиз.\nБироқ бойлик соҳиби бўлиб, иймон ва илмдан юз ўгирган кимсага Сиз кўпроқ эътибор қаратмоқдасиз. Шояд, ҳидоят топса, деб унга даъват қиляпсиз.\nҲакам ривоят қилади: «Мана шу оятлар нозил бўлганидан кейин Расулуллоҳ соллаллоҳу алайҳи васаллам бой кишига алоҳида эътибор бериб, камбағалдан юз ўгирганларини ҳеч ким кўрмаган» (Ибн Абу Ҳотим ривояти).\n7. Ваҳоланки, унинг покланмаслиги Сизга зарар келтирмайди.\nУ кимса залолатда қолиб кетса, ширк ва жаҳолатдан покланмаса, Сизга зарари йўқ. Зеро, Сиз фақат етказувчисиз, холос.\n8-9-10. Аммо олдингизга шошиб келиб, Аллоҳдан қўрққан кишига Сиз бепарво бўлмоқдасиз!\nПарвардигоридан қўрқиб, илм талабида олдингизга келган кишининг саволига жавоб беришдан юз ўгирмоқдасиз, унга беэътибор бўлмоқдасиз!\n11. Йўқ! У эслатмадир.\nЭй Пайғамбар, Сиз қилган иш тўғри эмас. Бундан сўнг илм талабидан бўлганлардан юз ўгирманг, панд-насиҳат кор қилмайдиган кимсаларга мулозамат қилманг. Зеро, бу оятлар мавъиза ва насиҳатдир.\n12. Ким хоҳласа, уни эслайди.\nКимнинг рағбати бўлса, ундан эслатма олади ва амал қилади.\n13-14. (Бу эслатма) мукаррам, (қадри) баланд ва покиза саҳифалардадир.\nБу эслатма Аллоҳ даргоҳида қадрли ва ҳурматли, камчилик ва нуқсонлардан холи бўлган покиза саҳифалардадир.\n15-16. (У саҳифалар) ҳурматли ва итоатли элчилар қўлларидадир.\nАллоҳ ҳузурида обрўъ-эътиборли ва У Зотга итоат этувчи фаришталар ушбу саҳифаларни олиб тушадилар.\n17. Инсон ҳалок бўлсин (ёки лаънатлансин)! Унинг куфри қандоқ ҳам қаттиқ (бўлмаса)?!\nАллоҳ таоло ушбу оятда қиёмат куни қайта тирилишни инкор қилиб, неъматларига нонкўрлик қиладиган кофир кимсаларни маломат қилмоқда.\n18. (Аллоҳ) уни нимадан яратган эди?\nИнсон Парвардигори уни нимадан яратганини биладими?!\n19. Уни нутфадан яратди ва белгилаб қўйди.\nАллоҳ таоло бандасини нутфадан – отилиб чиқувчи сувдан яратганки, бандага кибр ва манманлик қилиш, Эгасига кофир бўлиш жоиз эмас. Аллоҳ инсонни мукаммал яратди, ўзига фойдали бўлган нарсаларга нисбатан рағбат ва интилиш хусусиятини берди.\n20. Сўнг унга йўлни осон қилди.\nАллоҳ инсонни мукаммал яратиб. Уни яхшилик ва ёмонлик, саодат ва бахтсизлик йўлига илҳом қилди. Инсонга бу икки йўлдан бирини танлаш имконини берди.\nИбн Аббос розияллоҳу анҳу ушбу оятни «Она қорнидан чиқишини осон қилди», деб тафсир қилган (Ибн Жарир ривояти).\nОятда иккала маъно ирода қилинган бўлиши мумкин. Валлоҳу аълам!\n21. Сўнг уни ўлдирди ва қабрга киргизди.\nАллоҳ ажали етган бандалари жонини олади ва уларнинг ҳурматидан инсонларга ўликларни қабрга қўйишни илҳом қилади. Чунки инсоннинг асли мукаррам. Аллоҳ шу мукаррам бандаси ўлгандан сўнг ер юзида қолиб, қуш ва ваҳший ҳайвонларга ем бўлишини хоҳламайди, балки уларни ер остига қўйдиради.\n22. Кейин қачон хоҳласа, уни қайта тирилтиради.\nАллоҳ хоҳлаган вақтида бандаларини қайта тирилтиради ва ҳисоб қилади.\n23. Йўқ! У (Парвардигори) амр қилган (амаллар)ни бажармади!\nИнсоннинг табиати қизиқ. Унинг ўзи, ҳар бир тана аъзоси Аллоҳнинг қудратига далолат қилиб турса ҳам, банда тўғри йўлга юрмайди, тафаккур қилиб неъматлар қадрига етмайди, Аллоҳ буюрган амалларни бажармайди. Фақат жуда оз бандаларгина у Зотнинг амрини бажарадилар.\n24. Инсон таомига назар солсин!\nЭнди инсон тирик туришига асосий омиллардан бўлган, ҳар куни истеъмол қиладиган таомига ибрат назари билан қарасин! Уни ким яратди, таом ва ичимликка тўйимлилик хусусиятини ким берди, шу ҳақида ўйлаб кўрсин!\n25. Биз (осмондан) кўп миқдорда сув ёғдирдик.\nБандалар ризқига бош омил бўлган сув Аллоҳ томонидан осмондан ёғдирилади.\n26. Сўнгра ерни ёрдик.\n«Ўлик» ерга сув тушганидан сўнг яна бир мўъжиза юз беради – турли ўсимликлар униб чиқади. Буларни ким ундиришини эсдан чиқармаслигимиз лозим.\n27-31. (Шундан сўнг) унда донни, узум ва кўкатни, зайтун ва хурмони, қалин боғларни, мева ва гиёҳларни ундириб чиқардик.\nҲа, инсонга таом бўладиган ердан чиқувчи дон, кўкат, зайтун, хурмо ва турли меваларни Аллоҳ яратади. «Буларни табиат яратади», «Бу – табиат инъомлари», деб ўзимизни алдаш ва ўзгаларни чалғитиш ақлли инсонга тўғри келмайди. Балки бу неъматларни берган Аллоҳга шукр қилишимиз лозим бўлади.\n32. (Булар) сизлар ва чорваларингизга манфаат бўлиши учун (ато қилинди).\nЮқорида санаб ўтилган неъматлар инсон ва унинг чорвалари учун озуқа қилиб берилди. Чорвалар эса инсон манфаати учун хизмат қилади. Демак, барча неъматлар инсон учун яратилган. Ундан талаб қилинадиган ягона нарса – бу Аллоҳга ибодат қилиш, холос.\n33. Бас, қачон кар қилувчи келса...\nИнсон ҳаёти фақат онадан туғилиш, неъматлардан баҳраманд бўлиш ва ўлиб, тупроқ остига кўмилишдангина иборат эмас. Ҳали қиёмат бор, ҳисоб қилиниш бор. Бандалар кўпроқ мана шу жиҳатни эътибордан четда қолдирмасликлари керак.\nЯъни: вақти соати етиб, қулоқларни кар қилувчи кучли овоз эшитилганида, яъни қиёмат қоим бўлганида...\n34-36. Ўша кунда киши ўз оға-инисидан, она ва отасидан, хотини ва ўғилларидан қочади.\nҚиёматнинг даҳшати ва ташвишлари кўплигидан ўша куни киши дунёдалик чоғида қалин муносабат билан борди-келди қилиб юрган яқин дўсту биродари, меҳрибон ота-онаси, суюкли ёри ва жигаргўшаси бўлмиш фарзандларидан ҳам юз ўгириб қочади. Ваҳоланки, улар дунёда унга энг яқин эдилар, бошига бир юмуш тушганда биргалашиб, кўмак бериб юрардилар.\n37. (Сабаби) ўша кунда ҳар бир кишининг етарли иши (ташвиши) бўлади.\nКиши яқинларидан қочишига сабаб ҳам шу. У куни ҳамма ўзи билан овора бўлиб, бошқалар ҳақида қайғуришга, бировнинг муаммосини ҳал қилишга имкон топа олмайди, ўзининг ташвиши ўзига етиб ортади.\nИбн Аббос розийаллоҳу анҳу ривоят қилади: «Набий соллаллоҳу алайҳи васаллам: «Сизлар ялангоёқ, яланғоч ва хатна қилинмаган ҳолда ҳашр қилинасизлар», деганларида, у Зотнинг хотинлари (яъни Оиша): «Биз бир-бирларимизнинг авратларимизга қарайверамизми?!» деб сўради. Шунда у Зот: «Эй фалончи, ўша кунда ҳар бир кишининг етарли иши (ташвиши) бўлади» , дедилар» (Бухорий, Термизий, Насоий, Ҳоким ва Байҳақий ривояти).\n38-39. Ўша куни (баъзи) юзлар чароғон, кулувчи ва хурсанд бўлади.\nБандалар қиёмат куни икки тоифа бўладилар: саодат топганлар ва бахтсизлар. Тақводор мўминлар ўзларига берилган улкан мукофот ва жаннат неъматларини кўриб, хурсанд бўладилар, юзларида шодон кулгу намоён бўлади.\n40. (Баъзи) юзлар эса ғубор ичида бўлади.\nИккинчи тоифанинг хафалиги уларнинг юзида акс этади. Чунки улар оқибатлари қандай бўлишини биладилар ва қаттиқ қайғурадилар.\n41. Уни зулмат қоплаб олади.\nУлар юзини зулмат ва маъюслик қоплаб олади.\n42. Улар кофир ва фожирлардир!\nЮзини зулмат қоплаб, ғам-андуҳ ичида қолган кимсалар – бу Аллоҳни тан олмаган бузғунчи кимсалардир.


АҚШ адлия вазирлиги Трампнинг миграция фармонини ҳимоя қилади\n10:15 / 16.03.2017\nАҚШ адлия вазирлиги Ҳавайи штати федерал судининг Трамп миграция фармони ижросини тўхтатишга доир қароридан «умуман норози» экани ҳақида баёнот берди. Адлия вазирлиги фармонни «судларда ҳимоя қилади». Бу ҳақда The Guardian нашри хабар қилмоқда.\nБаёнотда айтилишича, суд қарори «тўлиқ мазмунга эга эмас».\n«Президентнинг ҳукумат кўрсатмалари унинг мамлакатимиз хавфсизлигини таъминлаш бўйича қонуний ваколатлари доирасига киради. Вазирлик бу фармонни судларда ҳимоя қилишни давом эттиради», — дейилади баёнотда.\nАввалроқ, Трамп суд қарорини «ваколатларидан ташқари чиқарилган», - деб баҳолаган эди.


Байрутлик келинчак фотосессия пайтида юз берган портлаш ҳақида сўзлаб берди (видео) » Ўзбекистон янгиликлари – Zamin.uz\n, 23 2020, 17:40\nБайрутлик келинчак фотосессия пайтида юз берган портлаш ҳақида сўзлаб берди (видео)\n06 авг, 21:55 3 239 Дунё\nАҚШда яшовчи Исраа Себлани турмушга чиқиш учун Ливанга келган эди. Бироқ тўй куни фотосессия ўтказилаётган пайтда даҳшатли портлаш юз берди. Esquire Исраа Себланининг ҳикоясини эълон қилди.\n«Биз осмонда қандайдир кучли тутунни кўрдик. Аввалига бирон нарса ёнаётган бўлса керак, деб ўйладик. Бу портлаш бўлиши мумкинлиги хаёлимизга ҳам келгани йўқ. Бир неча сония ҳам ўтмасдан кучли тўлқин зарбидан кейин портлашни эшитдик. Биз турган чиройли жой бир зумда кўланка шаҳарга айланди. Атроф чанг, ойналар синган, одамлар қичқирар, қон – ҳамма нарса тушга ўхшарди», – дея эслайди Себлани.\nУнинг эри портлаш товуши ҳаётида эшитган энг даҳшатли овоз эканлигини айтади. Тўлқин зарби уни 3 метр нарига улоқтиради. Кейин у рафиқасининг ёнига югуриб келиб, уни хавфсиз деб ўйлаган ресторанга олиб боради.\n«Портлашни эшитган пайт бутун ҳаётим кўз олдимдан ўтди. Мен сониялар ичида ҳаётим, турмуш ўртоғим, тўйдан кейинги орзуларимиз – ҳамма нарсамни йўқотяпман, деб ўйладим», – дейди Исра.\nФотограф Маҳмуд Накиб тўй ҳақида CNN каналига берган интервьюсида дастлабки портлаш фотосессия пайтида содир бўлганини, аммо у ҳеч кимни қўрқитмагани ва суратга олиш давом этганини айтади.\n«Бир сония ичида осмонни қора ранг қоплади ва биз иккинчи портлашни эшитдик», – дейди Накиб.\nКучли тўлқин зарби уни йиқитиб юборади, аммо камера айланишда давом этади. Бир неча сония нима бўлганини аниқлай олмайди.\nБайрутдаги фожиа портда 4 август куни 2,7 минг тоннадан ортиқ аммиак селитраси портлаган пайтда юз берган. Бунинг натижасида 137 киши вафот этган. Беш мингдан кўпроғи тан жароҳати олиб, яна ўнлаб одамлар бедарак йўқолган. Портлаш туфайли юзлаб маҳаллий аҳоли бошпанасиз қолган.\nХитойдаги кимё заводида кучли портлаш юз берди 18 авг, 02:28\nТаиландда кучли портлаш содир этилди 16 июн, 16:42\nИроқда икки марта портлаш оқибатида 30 киши ҳалок бўлди 11 июн, 10:11\nЭронда йирик портлаш содир бўлди 04 мая, 16:20\nЛаҳорда портлаш рўй берди 23 фев, 14:24\nОзарбайжонда кучли портлаш юз берди. Қурбонлар бор 26 июл, 21:13